APROBACIÓN DEFINITIVA DA ORDENANZA DE VENDA AMBULANTE
ADMINISTRACIÓN LOCAL — Municipal — Baiona (Ordenanzas e Regulamentos, 23/11/2016)

O Pleno desta Corporación en sesión de data 1 de setembro de 2016 prestou aprobación inicial a modificación da Ordenanza municipal de venda ambulante ou non sedentaria do Concello de Baiona e sometida a período de exposición pública polo prazo de trinta días contados a partir do día seguinte a publicación do anuncio no BOP de Pontevedra núm.182 de data 22.09.2016 e ata o 7.11.2016 non constando no expediente ningunha alegación. E por isto que, consonte o artigo 49 da Lei 7/85 do 2 de abril, das bases de réxime Local, o acordo provisional elévase a definitivo. Contra este acordo poderá interporse recurso contencioso administrativo ante o Tribunal superior de Xustiza de Galicia no prazo de dous meses, a contar dende o día seguinte a súa publicación no BOP. A presente ordenanza ten por obxecto a regulación da venda ambulante ou non sedentaria no Concello de Baiona e do seu réxime sancionador, de acordo coas competencias atribuídas aos concellos na Lei 7/1985, de 2 de abril, reguladora das bases de réxime local; no artigo 54 da Lei 7/1996, de 15 de xaneiro, de Ordenación do comercio minorista na redacción dada pola Lei 1/2010, do 1 de marzo; no Real decreto 199/2010, do 26 de febreiro, polo que se regula o exercicio da venta ambulante ou non sedentaria; e na Lei 13/2010, do 17 de decembro, do comercio interior de Galicia, actividade sometida a autorización administrativa previa.1.—Considérase venda ambulante ou non sedentaria a realizada por persoas comerciantes, fóra dun establecemento comercial permanente de forma habitual, ocasional, periódica ou continuada, nos perímetros ou nos lugares debidamente autorizados en instalacións comerciais desmontables ou transportables, incluíndo os camións tenda.2.—O exercicio da venda ambulante ou non sedentaria poderase realizar nalgunha das seguintes modalidades segundo o disposto no artigo 71 da Lei 13/2010, do 17 de decembro, do comercio interior de Galicia: a) Venda ambulante en mercados periódicos: aquela autorizada nos mercados situados en poboacións, en lugares e espazos determinados, cunha periodicidade habitual establecida. Dentro desta epígrafe están encadradas, entre outras, as realizadas en feiras populares, en mercados de postos e en rastros. b) Venda ambulante en mercados fixos: aquela autorizada en lugares anexos aos mercados municipais ou de abastos, con instalacións permanentes nas poboacións. c) Venda ambulante en postos desmontables instalados na vía pública: aquela autorizada para un número de postos, situacións e períodos determinados. d) Venda ambulante en mercados ocasionais: aquela autorizada en mercados esporádicos, que teñan lugar con motivo de feiras, festas ou acontecementos populares. e) Venda ambulante mediante camións ou vehículos tenda: aquela realizada nos citados medios e autorizada en zonas ou lugares determinados 1.-Para o exercicio da venda ambulante será requisito previo estar provisto da correspondente autorización municipal, que poderá revogarse polo Concello polo incumprimento dos requisitos esixidos neste regulamento e nas normas aplicables ao respecto.2.—Para a obtención da autorización de venda ambulante esíxese o cumprimento dos seguintes requisitos: a) Posuír a condición de comerciante segundo a lexislación mercantil. b) Estar dado de alta no réxime correspondente da Seguridade Social e, no seu caso, do Imposto de Actividades Económicas e atoparse ao corrente no pagamento das cotas correspondentes. c) Cumprir cos requisitos das regulamentacións de cada tipo de produtos. d) Estar en posesión, no seu caso, do certificado acreditativo vixente de ter recibido formación en materia de manipulación de alimentos. e) Satisfacer as taxas e tributos fixados na correspondente ordenanza municipal. f) No caso de que o titular, persoa física, proceda de países non comunitarios, deberá estar en posesión dos correspondentes permisos de residencia e de traballo; ou procedendo de países comunitarios, da tarxeta de residencia. g) As persoas xurídicas deberán acreditar os seguintes extremos: o CIF, acta de constitución, estatutos e escrituras de poder outorgada a favor da persoa que asina a solicitude de autorización en representación da persoa xurídica interesada. h) Adxudicarase un posto por persoa tanto física como xurídica. No caso das cooperativas, poderase adxudicar un posto por cada socio cooperativista. i) Dispoñer de seguro de Responsabilidade Civil que cubra calquera clase de risco derivado do exercicio da súa actividade comercial. j) Estar ao corrente no pago das distintas obrigas tributarias no Concello de Baiona, e, en especial, das obrigas derivadas da autorización municipal para a venda ambulante en exercicios precedentes k) Documento probatorio do pago da taxa correspondente para o exercicio no que se autoriza a venda ambulante.3. A tarxeta de persoa vendedora ambulante, expedida pola Administración Autonómica, logo da inscrición voluntaria no Rexistro Galego de Comercio regulado no artigo 8 da Lei 13/2010, do 17 de decembro, do comercio interior de Galicia, servirá de acreditación dos extremos requiridos no paragrafo 2. b), f) e g) deste artigo.4.—Os vendedores ambulantes deberán cumprir no exercicio da súa actividade, a obriga de coñecer e cumprir a normativa xeral de ordenación do comercio, disciplina de mercado e protección do consumidor e cumprir as condicións e requisitos esixidos pola normativa reguladora dos produtos que sexan obxecto da venda.4.—As instalacións e maquinaria que se empreguen para os postos de venda terán que ser desmontables e reunirán en todos os casos, as debidas condicións de seguridade, salubridade, limpeza e presentación, podéndose ordenar a retirada das instalacións ou maquinaria que non reúnan as devanditas características.1.—Poderán expoñerse e venderse produtos autorizados que polas súas características non precisen un réxime de envasado, conservación e almacenamento en establecemento pechado.2.—Poderá autorizarse a venda dos produtos perecedoiros ou alimenticios cando se dispoña de instalacións axeitadas para garantir a súa conservación ou cos produtos debidamente identificados e envasados, reunindo as condicións de hixiene, sanidade, calidade e seguridade alimentaria, estipuladas nas disposicións vixentes. Dado o carácter singular da venda ambulante de produtos alimenticios, ademais das condicións xerais que o presente regulamento establece para todos os postos de venda, aqueles nos que se expendan produtos alimenticios deberán reunir as condicións hixiénico-sanitarias e doutra índole que se establezan nas regulamentacións específicas dos produtos comercializados e instalacións.3.—Considéranse artigos ou produtos de tempada a venda de: vides, frutais, melóns, sandías, castañas, flores (festividade de Todos os Santos) e palmas. A localización, xestión, funcionamento e o prazo de autorización para acceder a instalación de postos para a venda destes produtos serán aprobados polo Alcalde ou órgano en quen delegue, previo informe do servizo, respectando en todo caso, o contido do presente regulamento.4.—Os agricultores poderán vender directamente os produtos do campo tales como verduras, legumes e froitas, ovos, mel, entre outros, sen serlles esixible estar de alta no epígrafe especifico de venda fora de establecemento, a efectos do Imposto de Actividades Económicas, previa manifestación de que tales produtos son sobrantes de consumo familiar propio (excedente de produción) que será comprobado (non permitíndose a venda de produtos fora de temporada). A administración municipal esixirá a alta no imposto de actividades económicas e afiliación a Seguridade Social cando os produtos do campo non proveñan dunha explotación agrícola destinada o consumo familiar, por considerarse o vendedor como un intermediario.5.—Queda prohibida a venda de produtos que non cumpran coa normativa vixente e aqueles outros que, en razón da súa presentación ou doutros motivos, non cumpran a normativa técnico-sanitaria e de seguridade, podendo ademais as autoridades sanitarias prohibir a venda de determinados produtos cando motivos de saúde pública o aconsellen.1.—A venda ambulante nos mercados periódicos, exercerse tódolos luns de cada mes, incluso os que coincidan con días festivos 2.—Horario de montaxe e desmontaxe. O horario establecido comprenderá, aproximadamente dende as 08.00 ata as 15.00, no que se procederá á súa retirada. O montaxe dos postos deberá efectuarse entre as 7.00 e as 9.00 horas quedando prohibida a entrada de calquera vehículo no recinto do mercado a partir desta hora salvo días de temporal ou forza maior. O desmontase será a partir das 13:00 h en inverno e 13:30 h en verán. 1.—A venda ambulante só queda autorizada nos lugares que se determinen polo Concello. Actualmente esta modalidade de venda ambulante celebrase no lugar de Sabarís na parroquia de Santa Cristina da Ramallosa. Non obstante o Concello poderá modificar as prescricións deste regulamento dispoñendo o traslado dos postos de venda a outros lugares, a redución do número de puntos de venda, e incluso a súa total supresión, sen que isto dea lugar a ningunha indemnización. Así mesmo, por resolución da Alcaldía poderá alterar os lugares de venda de forma provisional por razóns de interese público.2.—En ningún caso se permitirá a colocación de postos nas beirarrúas/rúas que estorben o paso a locais comerciais, diante dos escaparates, en accesos a edificios públicos ou privados nin en lugares que dificulten a circulación peonil ou de vehículos e deberase deixar un paso de vehículos entre o voo dos postos de tres metros mínimo en ámbito de circulación de tráfico rodado no día de mercado.3.—Para supostos ou eventos excepcionais, por Resolución de Alcaldía poderán habilitarse espazos distintos dos sinalados.4.—Os postos de venda serán obxecto de sinalización dun plano que será aprobado anualmente con anterioridade a convocatoria/renovación, no cal, quedará reflectida a distribución numerada de todos os postos e dita numeración coincidirá coas autorizacións expedidas u obxecto da convocatoria correspondente. A venda só poderá realizarse no lugar sinalado. Cada quen limitarase exclusivamente ó espazo que ten destinado. O Concello disporá dos espazos temporalmente baleiros, sen que o posto poida ser ocupado por outro vendedor sen previa autorización.5.—Concederanse tantas autorizacións como postos haxa na superficie destinada ao exercicio da venda ambulante, e o número de autorizacións quedará supeditado ao número de metros dispoñibles en tales espazos.1.—A venda autorizarase en postos de carácter desmontable ou instalacións que terán unhas condicións axeitadas ás características da licenza e tratarase de instalacións desmontables de fácil transporte, e que reúnan condicións de seguridade, salubridade e ornato público.2.—A mercadoría atoparase sempre dentro da superficie do posto, quedando terminantemente prohibido o acopio da mesma en envases ou embalaxes fóra do posto.3.—En todo caso, o vendedor extremará a limpeza na zona de venda e deixará limpo e recollido á hora sinalada o lugar no que estivo instalado, e non permitirá que o lixo da súa actividade durante o tempo que permaneza instalado se disperse (polo vento ou outros motivos) fóra do seu espazo.4.—Tódolos postos serán desmontables ou transportables e proporcionados polo vendedor. En caso de vehículo ou camión-tenda, contabilizarase a tódolos efectos o espazo ocupado por todo o turismo.5.—Queda expresamente prohibido a exposición de mercadorías no chan, debendo garantir unhas condicións mínimas de hixiene e sanidade.6.—Deberá garantirse a axeitada seguridade da estrutura e demais elementos dos postos. O Concello resérvase a posibilidade de exerce-la inspección dos mesmos, así como ditar as oportunas medidas correctoras, incluíndo no seu caso o desmonte do mesmo por motivos de seguridade.7.—Os produtos frescos que se vendan deberán estar en perfectas condicións hixiénicas e de calidade, sen que poidan ocasionarse riscos para a saúde ou seguridade dos consumidores.8.—Os utensilios que se utilicen para a venda de produtos alimenticios, sen envasar, así como os mostradores, deberán estar en perfectas condicións hixiénicas. O Concello regulará as condicións específicas para cada mercado ocasional, rexéndose supletoriamente polo disposto neste Regulamento. Queda expresamente prohibida este tipo de venta ambulante no municipio de Baiona agás romerías, verbenas, e calquera outro acto festivo promovido polo Concello. Queda expresamente prohibida este tipo de venta ambulante en todo o municipio de Baiona agás romerías, verbenas, e calquera outro acto festivo promovido polo Concello.1.-. A venda ambulante constitúe un servizo, que para o seu exercicio polos comerciantes, esixe o uso especial do dominio público local polo que está suxeita a previa obtención de licenza municipal consonte o disposto no artigo 77 do Regulamento de bens das Corporacións Locais. As licenzas concedaranse en precario, sen prexuizo de terceiros e revogable por razón de interese de terceiros segundo o disposto no artigo 92 da Lei 33/2003, do 3 de novembro de Patrimonio das Administracións Públicas.2.—As licenzas serán individuais, personais e transferibles, previa comunicación ao Concello, sempre que se cumprán os requisitos establecido no artigo 3 desta Ordenanza e nos termos que se conceda a licenza. A actividade debe exercerse persoalmente polo seu titular. Non obstante, previa solicitude, poderase habilitar, ata un máximo de dúas persoa a maiores do titular, ao cónxuge deste, aos familiares ata o primeiro ou segundo grado de consaguinidade maiores de 16 anos e ás persoa vinculadas a él mediante contrato laboral. As autorizacións serán persoais, se ben, o titular da mesma poderá ser substituído por outra persoa por algún dos motivos e polo tempo seguinte, previa xustificación documental e autorización municipal: a) Un mes en caso de matrimonio b) En caso de nacemento dun fillo, enfermidade grave, falecemento de parentes ata segundo grao de conseguinidade ou afinidade, desprazamentos polos motivos anteriores en todo-los casos anteriores atenderase os prazos e datas que fixe a lexislación social vixente en cada momento. c) Para realizar funcións sindicais ou de representación nos prazos serán os que fixe a lexislación vixente. d) Maternidade ou paternidade (conciliación vida familiar e laboral) e) Exercicio de cargo público representativo f) Privación da liberdade mentres non exista sentencia condenatoria g) Viaxes relacionados directamente coa actividade obxecto de licencia. h) O tempo indispensable para o cumprimento dun deber inexcusable de carácter público ou i) persoal. O substituto deberá reunir os seguintes requisitos: a) Estar dado de alta como comerciante autónomo. b) Non ser titular no mercado dun posto de venda ambulante.3.—As licenzas serán transferibles polo tempo que reste a finalización do prazo de duración, a outras persoas físicas e xurídicas, que acrediten o cumprimento dos requisitos establecidos no artigo 72.2 da Lei 13/2010 e na presente ordenanza, previa comunicación ao Concello. A transmisión dunha autorización non afectará ao seu período de vixencia, que manterase polo tempo que reste ata a finalización do prazo de duración. Non obstante non se poderán realizar transmisión de postos que teñan débedas por non pagar a taxa correspondente. No caso de transmisión de postos adxudicados a cooperativas, a solicitude de transmisión deberá ser presentada polo cooperativista ao que se lle outorgara o posto.4.—As licenzas terán unha vixencia dun ano natural, prorrogables por períodos de igual duración sendo o prazo para a presentación da documentación correspondente para a renovación dende o 1 de octubre ata o 30 de novembro de cada ano. Aos efectos da renovación os titulares deberán aportar a seguinte documentación: 4.—O Concello expedirá unhas licenzas que conteñan o número de posto e ubicación exacta no mesmo no mercado, o titular da mesma, produtos autorizados e dirección aos efectos de recepción de posibles reclamacións.5.—Tendo as licenzas a consideración de seren outorgadas sen prexuízo de terceiro e con natureza precaria, o exercicio de calquera actividade ou comercio na vía pública sen licenza municipal, ou sen axustarse a ela, dará lugar á retirada inmediata das instalacións, elementos e xéneros neles situados. No caso do parágrafo anterior, os interesados poderán recuperar os elementos retirados previo abono do importe dos custes de procedemento de custodia e almacenamento das mercadorías retidas, nos termos sinalados no artigo 5 da Ordenanza Fiscal reguladora da taxa pola ocupación de dominio público con postos e casetas de venda 1.—O procedemento para o outorgamento da autorización para o exercicio da venda ambulante ou non sedentaria realizarase en réxime de concorrencia competitiva previa convocatoria pública mediante inserción de anuncio no boletín oficial da provincia, no Taboleiro de edictos e na páxina web do Concello.2.—A autorización para o exercicio da actividade deberá ser solicitada polo interesado ou representante debidamente autorizado, en impreso normalizado, no prazo de convocatoria pública aberta polo Concello. As solicitudes presentaranse no modelo normalizado aprobado polo Concello, no que constarán os seguintes datos: a) Nome, apelidos, enderezo para os efectos de notificación (cando non coincida co habitual), número do documento nacional de identidade e letra de identificación fiscal (N. I. F.), ou do pasaporte en vigor, no seu caso. Os mesmos datos faranse constar cando a solicitude sexa formulada por representante autorizado. b) Nome, apelidos, DNI e parentesco da persoa que, no seu caso, actuaría como suplente nos casos permitidos no presente Regulamento. c) Emprazamento no que se pretende exercer a actividade. d) Mercadorías ou artigos que serán obxecto da venda. e) Dimensións do espazo de ocupación que pretende, indicando tamén, se a venda se realizará en posto desmontable ou dende vehículo ou furgón. f) No caso de que a autorización sexa solicitada por persoa xurídica, esta fará constar na solicitude a persoa física que vai exercitar a actividade, sinalando os datos establecidos no apartado a). g) Declaración responsable na que figurará como mínimo o seguinte: A solicitude para a obtención dun posto deberá ser presentada no Rexistro Xeral do Concello, conforme ao modelo establecido no anexo deste regulamento, dende as 9 ás 14 horas durante o prazo que determine a convocatoria. Tamén poderanse presentar proposicións por correo ou calquera outro medio que permita ter constancia fehacente da súa entrega, caso no que o/a interesado/a deberá acreditar, co resgardo correspondente, a data de imposición do envío na oficina de correos e anunciar o mesmo día ó Concello de Baiona, por Fax, Télex ou Telegrama, a remisión da solicitude; sen a concorrencia de ambos requisitos non será admitida a solicitude, no caso en que se recibise fora do prazo fixado no anuncio ao que se achegará a seguinte documentación.3.—Despois de recibir as solicitudes e unha vez revisadas a Alcaldía, ou no seu caso o órgano no que efectúe a delegación da competencia, adxudicará os postos tendo en conta os seguintes criterios: Tras a adxudicación dos postos, a Alcaldía, ou no seu caso o órgano no que efectúe a delegación da competencia, se requerirá ás/aos interesadas/os para que no prazo de quince días presenten a seguinte documentación: a) Fotocopia do DNI e da tarxeta do NIF. No caso de que o solicitante sexa estranxeiro deberá acompañar fotocopia do pasaporte e do permiso de residencia e de traballo, ou da tarxeta de residencia, en vigor, segundo sexa non comunitario ou comunitario. b) Alta no epígrafe do Imposto de Actividades Económicas e certificado de atoparse ao corrente no pagamento da correspondente cota ou cotas. c) Xustificante do pagamento da taxa municipal do periodo que reste ata o primeiro semestre do exercicio. d) Copia da póliza e xustificante do pagamento do seguro de responsabilidade civil contratado para responder dos posibles danos derivados do exercicio da actividade. e) Se a autorización afecta á venda de produtos alimenticios deberase acompañar fotocopia do carné de manipulador de alimentos en vigor. f) Certificado acreditativo do correcto funcionamento da maquinaria e instalacións que pretenda utilizar, así como do seguro de responsabilidade civil que garante a cobertura de calquera clase de risco. g) Unha fotografía do solicitante tamaño carné. h) No caso de persoas xurídicas presentaranse os TC2 nos que deberán figurar as persoas que exerzan a actividade. i) No caso de cooperativas deberán comunicar a relación das/os cooperativistas que exercerán a actividade, con indicación do posto outorgado, que deberán reunir os requisitos legalmente establecidos para o exercicio da venda ambulante. A presentación da tarxeta en vigor de vendedor ambulante expedida polo Rexistro Galego de comercio, eximirá da presentación da seguinte documentación: De non presentarse toda a documentación sinalada no prazo indicado, o solicitante disporá dunha prórroga por igual período para emendar os defectos, considerándoo desistido da súa petición no caso de non levalo a cabo. Unha vez presentada a documentación a Alcaldía, ou no seu caso o órgano no que efectúe a delegación da competencia, ditará resolución adxudicando os postos a cada solicitante, e dará traslado aos servizos económicos para efectuar as liquidacións das taxas da ocupación da vía pública relativas ao segundo semestre do exercicio en curso, que serán notificadas aos titulares dos postos, para o seu pago antes de que comenze o segundo semestre.4. O Concello de Baiona expedirá as autorizacións en documento normalizado, no que se farán constar os seguintes datos: 5. O comerciante deberá ter expostos para o público e para as autoridades que realicen actuacións inspectoras, en forma facilmente visible: a) A autorización municipal. b) Un enderezo para a recepción das posibles reclamacións durante o exercicio da actividade.6. O titular da autorización de produtos de alimentación e herbodietética deberá adicionalmente cumprir os requisitos que impón a normativa sanitaria.7. As autorizacións entenderanse concedidas en precario e poderán ser revogadas unilateralmente polo Concello de Baiona no caso de incumprimento da normativa ou desaparición das circunstancias que as motivaron, sen que tal feito dea orixe a indemnización ou compensación ningunha. Igualmente procederá a revogación da autorización a interrupción no exercicio na actividade ou ocupación de cinco feiras seguidas ou dez alternas no período dun ano, salvo causa debidamente xustificada.1.—Conceder a autorización para o exercicio da venda ambulante ou non sedentaria, de acordo co establecido nesta Ordenanza. As autorizacións concederanse en condicións non discriminatorias e o procedemento deberá garantir a transparencia e a imparcialidade e, en concreto, a publicidade adecuada de inicio, desenvolvemento e fin do proceso.2.—Revogar ou anular a autorización concedida cando desaparezan as circunstancias que motivaron a súa concesión e segundo o establecido nesta Ordenanza 3.—Fixar na correspondente ordenanza fiscal as taxas para o exercicio da actividade no dominio público municipal, 4.—Establecer a ubicación, datas e horarios de celebración das feiras e mercadillos do Concello, a súa modificación e supresión.5.—Determinar os artigos dos que se autoriza a venda nos mercadillos que se celebren no termo municipal, de conformidade coa normativa específica que regule a comercialización de cada grupo de produtos e as prohibicións específicas contidas na Lei 13/2010, do 17 de decembro, de Comercio Interior de Galicia.6.—Establecer as condicións necesarias para o desenvolvemento do tránsito normal de vehículos e peóns, indicando as vías de circulación e os espazos de aparcamento, carga e descarga.7.—Establecer as condicións de vixilancia e control no desenvolvemento da feira ou mercado.8.—O Concello de Baiona coidará de que os lugares destinados ao exercicio da venda ambulante se atopen en axeitadas condicións de limpeza e salubridade, debendo exercer o debido control hixiénico e sanitario, en especial dos produtos perecedoiros e de alimentación, de acordo coa lexislación e coas ordenanzas vixentes 9.—Impoñer as sancións correspondentes ás condutas constitutivas de infracción, de acordo co establecido no Capítulo VII da presente Ordenanza 1. Sen prexuízo do disposto noutros preceptos desta Ordenanza, as autorizacións extínguense por: a) Transcurso do prazo polo que se outorgaron b) Falta de pago das taxas municipais correspondentes e da documentación anula esixida, dentro do prazo establecido ao efecto. c) Renuncia expresa e escrita do titular. d) Causas de interese público sobrevidas, incluso antes da terminación do prazo polo que se outorgou a autorización. e) Falecemento do titular no caso de persoa física; ou extinción da persoa xurídica. f) Perda dalgún dos requisitos establecidos no seu outorgamento. g) Falta de pago das sancións municipais que se impuxesen. h) Cometer algunha das infraccións contidas nesta ordenanza, tipificadas como infracción grave, ou moi grave, ou reincidir na infracción.2. Salvo nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte, correspondendo a súa resolución ao á Alcaldía Presidencia ou órgano en que delegue, previo trámite de audiencia. Entenderase que a persoa titular renuncia voluntariamente á súa autorización de venda ambulante cando se dea polo menos un dos seguintes supostos: a) Non atender ao pagamento da taxa por ocupación de vía pública nos prazos establecidos legalmente. b) Non solicitar a prórroga anual da autorización nin achegar a documentación necesaria para a súa tramitación de acordo co establecido no artigo 12.1 deste Regulamento. c) A non ocupación do posto asignado durante un período de dous meses sen causa que o xustifique. Neste caso o Concello disporá do posto e realizará unha nova adxudicación. Non se poderá realizar unha nova adxudicación no prazo de un ano a todas aquelas persoas físicas ou xurídicas que perderan a súa autorización por falta de pagamento das correspondentes taxas.1. Créase o Rexistro municipal de vendedores ambulantes, que será xestionado polos servizos municipais e a inscrición nese será consecuencia inmediata da concesión da autorización municipal correspondente para o exercicio da actividade, ou ben no momento da súa transmisión, partindo dos datos contidos na declaración responsable.2. A inscrición dos titulares de autorizacións municipais de venda ambulante vixente ao tempo de posta en funcionamento deste rexistro farase de oficio pola autoridade municipal, sen que sexa precisa a solicitude formalizada por aqueles; non obstante, estarán obrigados a comunicar e acreditar os datos que se lles requiran para a efectiva inscrición no Rexistro, sendo sancionados os incumprimentos non xustificados coa retirada da autorización municipal de venda ambulante.3. Igualmente a inscrición no devandito rexistro de todo vendedor que cause nova alta na venda ambulante, farana de oficio os servicios municipais.4. Realizada a inscrición, expediráselle ao comerciante inscrito unha tarxeta ou documento acreditativo da autorización para o exercicio da venda ambulante ou non sedentaria, cunha vixencia igual á vixencia da autorización.5. O contido da tarxeta ou documento acreditativo, deberá ser como mínimo, os datos esixidos no artigo 3.3 do Real decreto 199/2010, do 26 de febreiro, polo que se regula o exercicio da venta ambulante.6. No suposto de que a persoa vendedora ambulante non opte voluntariamente pola inscrición na sección do Rexistro Galego de Comercio, será o concello que autorice o exercicio da venda ambulante o que comunique os datos para a correspondente inscrición. As persoas autorizadas para o exercicio da venda ambulante ou non sedentaria, segundo o establecido nos artigos anteriores da presente Ordenanza, terán dereito a exercela nos días e lugares autorizados, salvo que coa debida antelación o Concello lles comunique a súa imposibilidade por concorrer causas de interese público debidamente xustificadas. Sempre que sexa posible, o Concello habilitará outro lugar ou autorizará outras datas para que se desenvolva a actividade, ademais: 1.—A ocupar o posto de venda que ten autorizado 2.—A exercer pública e pacificamente, no horario e coas condicións establecidas, a actividade de venda autorizada.3.—No caso de supresión do posto de mercado, o/a titular terá dereito preferente no novo emprazamento e a solicitar a ampliación da superficie asignada sempre que sexa posible na nova ubicación.4.—A ser substituídos na titularidade dos posto previa autorización do Concello e cumprindo os requisitos deste regulamento. A autorización municipal implica as seguintes obrigas ao seu titular: 1.—Ter colocada en lugar visible a tarxeta municipal de vendedor ambulante autorizado.2.—Deixar limpo de residuos, desperdicios ou envoltorios o espazo do posto.3.—Acatar as ordes e instrucións que estableza o Concello ou Autoridade municipal para o bo funcionamento do mercado.4.—Instalarse no lugar asignado polo Concello 5.—Abonar a taxa que se estableza na correspondente Ordenanza Fiscal 6.—De utilizar pesas ou medidas, telas debidamente homologadas pola autoridade competente.7.—Cumprir as disposicións do presente regulamento e de todas aquelas obrigas que se deriven de cantas disposicións legais e regulamentarias fosen de aplicación 8.—Exercer pública e pacificamente a actividade sen producir molestias ós veciños.9.—Reparar os desperfectos que se ocasionen nos bens de titularidade municipal.10.—Comunicarlle ao concello os cambios de domicilio e calquera cambio que afecte á documentación presentada para obte-la correspondente autorización.11.—Exercer a actividade ou vender exclusivamente os produtos ou xéneros para os que fosen autorizados.12.—Queda prohibido usar aparellos de megafonía.13.—En ningún caso os vehículos poderán estacionarse nas beirarrúas nin para efectuar labores de carga e descarga.14.—En ningún caso os vendedores poderán marcar os límites dos postos.1.—Non se poderá ocupar un espazo superior ao da superficie autorizada 2.—Deberán de conservarse os postos, así como a superficie ocupada en perfecto estado de limpeza. Para o exercicio do comercio ambulante será necesario o uso de instalacións desmontábeis ou transportábeis así como dende os vehículos, incluídos os vehículos-tenda. Os vendedores están obrigados a manter limpo e nas debidas condicións, durante toda a celebración do mercadillo o espazo que lles fora asignado. Os refugallos e embalaxes, debidamente atados serán depositados nos colectores correspondentes.3.—O espazo ocupado deberá de quedar, tras a retirada do posto, libre de lixos.4.—Prohíbese o emprego de anclaxes ou elementos que danen o pavimento ou superficie sobre a que se coloquen os postos.5.—Os postos ou instalación desmontable deberán tapar mobiliario urbano no espazo físico delimitado para a realización do mercado aos efectos de garantir a seguridade e accesibilidade dos usuarios/as do mercado. O Concello exercerá a intervención administrativa, as funcións de autoridade, policía e inspección en todos aqueles postos situados no mercado, sen prexuízo do labor inspector doutras administracións competentes nas materias relacionadas co mercado. Os servizos municipais correspondentes velarán polo mantemento da orde pública e o cumprimento polos usuarios destas normas, e das que se diten no sucesivo na materia, sendo competencia municipal a inspección e sanción en materia de venda ambulante, sen prexuízo das competencias atribuídas a outras administracións en aplicación da normativa vixente. Os funcionarios dos servizos municipais que desenvolvan as funcións de inspección, ostentarán a condición de axentes da autoridade, previa acreditación da súa identidade. Os/as vendedores/as estarán obrigados/as a facilitar a inspección das instalacións, subministrar toda clase de información, tanto verbal como documental sobre as mesmas, así como no relativo a produtos e servizos e, en xeral, a colaborar en cantas actuacións sexan precisas.1. Constitúen infraccións á presente ordenanza as seguintes condutas, que se clasificarán en leves, graves e moi graves. Entenderase por reincidencia a comisión, no período dun ano, de máis dunha infracción da mesma natureza, cando así fose declarado por resolución firme. As sancións que se aplicarán serán as que seguen: 1) Por faltas leves: multa de ata 100 euros.2) Por faltas graves: de 101 euros ata 300 euros e suspensión temporal de ata 3 meses en función da gravidade dos feitos.3) Por faltas moi graves: de 301 ata 600 de euros e/ou revogación da autorización sen indemnización. As sancións graduaranse en función dos seguintes criterios: reincidencia, transcendencia social da infracción, volume de facturación ao que afecte, contía do beneficio obtido, grado de intencionalidade e natureza dos prexuízos causados. A Alcaldía poderá acordar, como sanción accesoria, o decomiso das mercancías adulteradas, deterioradas, falsificadas, fraudulentas, non identificadas, que entrañarán risco para o consumidor, ou que incumpran os requisitos mínimos establecidos para a súa comercialización; así como nos casos de venda de produtos non autorizados e nos casos legalmente establecidos. Os gastos de transporte, distribución, destrución, etc., da mercancía sinalada no paragrafo anterior, serán por conta do infractor. O exercicio de calquera actividade ou comercio na vía pública sen autorización municipal dará lugar á retirada das instalacións, elementos e xéneros neles situados e presumirase que tal autorización non existe de non se presenta-la correspondente autorización no momento de ser esixida polos axentes municipais. Para a determinación das infraccións e a imposición das sancións previstas nesta ordenanza será de aplicación os artigos 114 e seguintes da Lei 13/2010, de 17 de decembro, do comercio interior de Galicia e o Real Decreto 1398/1993, de 4 de agosto, polo que se aproba o regulamento do procedemento para o exercicio da potestade sancionadora; a Lei 30/1992, de 26 de novembro, reguladora do Réxime Xurídico das Administracións Públicas e do Procedemento Administrativo Común, e demais normas concordantes. No caso de decomiso ou intervención cautelar de mercadorías, así como nos supostos de retirada e/ou intervención de instalacións, elementos e xéneros polos axentes da Policía Local, segundo o establecido no presente regulamento, procederase ao depósito dos mesmos no lugar que se determine. Os produtos intervidos deberán destruírse en caso de que a súa utilización ou consumo constitúa un perigo para a saúde pública, ou cando incumpran os requisitos mínimos establecidos para a súa comercialización. Os interesados poderán recupera-los elementos retirados, que non deban ser destruídos, no prazo de 15 días, previo abono do importe das taxas e demais gastos orixinados por tal retirada no importe fixado na correspondente ordenanza fiscal, sen prexuízo da sanción correspondente. Transcorrido o prazo anteriormente sinalado dende a súa intervención sen comparecer o titular para facerse cargo dos mesmos, entenderase que desiste no seu interés e titularidade, podéndose proceder a súa destrución ou darlle outro destino que se considere, sen posibilidade de reclamación ou indemnización algunha 1.—Mercado de Sabaris, xa regulado anteriormente 2.—Mercado medieval da Festa da Arribada 3.—Festas populares e outros “mercadillos” ocasionais: Feira de San Cosme e San Damián, Feiras de oportunidades, artesanía, etc. A) Festas populares e outros “mercadillos” ocasionais: Feira de San Cosme e San Damián, Feiras de oportunidades, artesanía, etc Este tipo de feiras ou mercadillos poderaos organizar o Concello de Baiona, de xeito periódico ou esporádico como unha maneira de fomentar o turismo do Concello, ou para lograr a revitalización comercial dun sector artesanal ou de interese para a comarca rexerase por unha convocatoria espeficica, aplicando de forma supletoria a presente ordenanza. No devandito acordo fixarase: A ubicación dos devanditos “mercadillos”. Días e horario de celebración dos mesmos. Produtos autorizados. Condicións específicas dos postos, se fosen esixibles As especialidades respecto do réxime xeral de outorgamento de autorizacións, tales como vixencia da mesma, prazo de solicitude, persoas recollidas na súa vixencia. Taxa municipal correspondente. Os comerciantes ambulantes que veñen exercendo este tipo de venda no momento de entrada en vigor desta Ordenanza, e que reúnan os requisitos nela establecidos, conservarán o sitio no que se veñen instalando ou ben poderán escoller un posto vacante previo o sorteo de adxudicación, no caso de haber varios interesados nunha mesma ubicación sortearase a mesma entre os interesados, pero deben obter a preceptiva licenza municipal no prazo de un mes a contar dende a publicación da convocatoria no Boletín Oficial da Provincia. No caso de non obter a licenza no prazo indicado, non poderán exercer a venda ambulante. Para o non disposto nesta ordenanza, estarase ao establecido nas normas de carácter autonómico, estatal ou comunitario que resulten de aplicación. Quedan excluídos do ámbito desta ordenanza a regulación dos postos autorizados na vía pública de carácter fixo e estable nos que se desenvolvan actividades comerciais de xeito habitual e permanente. A presente Ordenanza unha vez aprobada polo Pleno do Concello, entrará en vigor unha vez publicada integramente no Boletín Oficial da Provincia de acordo co establecido no artigo 70.2 da Lei 7/1985, de 2 de abril, reguladora das bases de réxime local. Contra esta ordenanza poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación no Boletín Oficial da Provincia. A partir da entrada en vigor da presente Ordenanza, quedan derrogadas cantas resolucións e acordos municipais se opoñen, contradigan ou resulten incompatibles co mesmo, é en particular o Regulamento da Venda Ambulante aprobado no exercicio 2006. Baiona, 10 de novembro de 2016.—O Alcalde, Angel M. Rodal Almuíña.